আইনমন্ত্রী অ্যাডভোকেট আনিসুল হক বলেন, ‘গুপ্তচরবৃত্তির সঙ্গে সাংবাদিকতার কোনো সম্পর্ক নেই। অহেতুক ভীতি সৃষ্টি করার কোনো কারণ নেই। প্রধানমন্ত্রী চান না কেউ অহেতুক হয়রানির শিকার হোক।’ ‘ডিজিটাল নিরাপত্তা আইন-২০১৮’ খসড়ার চূড়ান্ত অনুমোদন দেয় মন্ত্রিসভা গত সোমবার। গতকাল সচিবালয়ের নিজ কার্যালয়ে আইনমন্ত্রী রাষ্ট্রীয় গোপনীয় তথ্যের বিষয়ে নিয়মের কথা সাংবাদিকদের মনে করিয়ে দেন আইনমন্ত্রী। তিনি বলেন, ‘অতিগোপনীয় জিনিসটা যদি সঠিক হয়, সরকারি-বেসরকারি প্রতিষ্ঠান যদি অতি গোপনীয়ই রাখতে চায়, সেটা তো আপনাদের প্রকাশ করা ঠিক হবে না।’